Вельмі важным з’яўляецца тое, што кіраўніцтву малаказавода ўдалося выйсці на пастаянных аптовых пакупнікоў. Такімі, у прыватнасці, з’яўляюцца акцыянернае таварыства “Тандэр” (Краснадар) з сеткай магазінаў “Магніт” і таварыства з абмежаванай адказнасцю “Элемент-Трэйд” (Екацярынбург”) і яго гандлёвая сетка “Манетка”. Па колькасці аб’ектаў і тэрыторыі прысутнасці яны з’яўляюцца лідарамі ў Расіі. Толькі праз магазіны “Магніт” летась было прададзена 3102 тоны пастаўскіх сыроў на суму 106 мільярдаў рублёў. А ўвогуле, у розныя рэгіёны суседняй краіны кожны месяц адгружаецца ў сярэднім да 450 тон гэтай прадукцыі. Актыўна асвойваюцца рынкі Крыма.